Святыні Брэста

 Асновы духоўна – маральнай культуры і

 патрыятызму (факультатыў) – 5 клас,

 настаўнік гісторыі Стэльмах Марыя Дзмітрыеўна,

 Гродзенская вобласць, Карэліцкі раён, агр. Турэц,

 ДУА «Турэцкая сярэдняя школа»

 Мэта: фарміраванне духоўна-маральнай культуры і патрыятызму шляхам развіцця ў вучняў цікавасці да гісторыі развіцця духоўнага краязнаўства Беларусі, развіццё ўмення вылучаць нацыянальныя асаблівасці беларускай духоўнай архітэктуры, адметныя рысы мемарыяльнай архітэктуры, пабужэнне вучняў да духоўнага самаразвіцця і маральнага ўдасканалення.

Абсталяванне: прэзентацыя, відэа і аўдыёзапісы музычных кліпаў

 Ход занятку

 Кароткае пагружэнне ў занятак. Рабяты, мы з вамі жывём у вялікім свеце, вакол нас прырода, людзі, зменлівасць разнастайных падзей, і музыка архітэктуры, застыўшая музыка велічных храмаў, палацаў культуры, старажытных і сучасных сядзіб. А скажыце, чаму мы гаворым пра музыку архітэктуры?

Таму што і музыка і архітэктура, і літаратура, і іншыя віды мастацтва ўзбагачаюць нашу душу, паказваюць нам шлях да жыццёвай прыгажосці

А чым адметны від мастацтва – архітэктура?

Велічнасцю, непаўторнасцю забудовы, разнастайнасцю, уменнем працаваць з будаўнічым матэрыялам.

Я запрашаю вас прыняць удзел у бліц-турніры і праверыць свае веды па пытанні непаўторнасці беларускай архітэктуры. Пачынаем

 Занятак пачынаецца з бліц –апытвання: ( слайды прэзентацыі)

 1.У якім горадзе пабудаваны Сафійскі сабор? ( у Полацку)

 2. Помнік архітэктуры – воінам вызваліцелям? (Курган Славы)

 3. Пабудавана ў Мінску ў 2003 годзе? ( Нацыянальная бібліятэка)

 4. Жамчужына Беларусі? ( Мірскі замак)

 5.У якім горадзе знаходзіцца гэтая ратуша?

 6. Месца, дзе К. Сіманаў напісаў верш «Ждзі мяне»? ( Буйніцкае поле)

 7.Манастыр ў Гродзенскай вобласці?

 8. Мемарыяльны комплекс … (Хатынь)

 9. Якая царква пабудавана ў Гродна? (Барысаглебаўская царква)

 10.Дзе знаходзіцца замак Радзівілаў? ( у Нясвіжы)

 Знаёмства з тэмай і мэтай занятка

 Такім чынам, абапіраючыся на веды, якія вы атрымалі раней, сёння на факультатыўным занятку мы пастараемся вывучыць адметнасці святынь Брэста, вызначым нацыянальныя адметнасці і традыцыі знакамітых архітэктурных помнікаў, пазнаёмімся з такімі паняццямі як святыня, помнік культуры, культурная спадчына. Таксама мы будзем вучыцца з вамі бачыць, якую духоўную каштоўнасць для кожнага чалавека маюць розныя віды мастацтва, у тым ліку і архітэктура.

Скажыце, чым можа вас асабіста зацікавіць такі занятак?

Адказ. 1.Знаёмствам з новымі помнікамі духоўнай культуры.

 2. Ёсць магчымасць яшчэ раз дакрануцца да духоўнай спадчыны нашай роднай Беларусі, адчуць гонар у душы.

3. Пабываць завочна на экскурсіі па знакамітых мясцінах нашай радзімы.

Тады я запрашаю вас на такую завочную экскурсію, якую мы можам назваць «Духоўнымі сцяжынкамі Брэста». Спачатку паглядзім кароткае відэа пра гісторыю Брэста.

Відэа пра Брэст А вам было дадзена папераджальнае заданне - правесці міні-даследаванні па акрэсленай тэме

 Брэсцкая крэпасць была пабудавана ў 30-я –

 пачатку 40-х гадоў XIX стагоддзя каля перакрыжавання рэк Заходні Буг і Мухавец на месцы старога Брэста. У час будаўніцтва ўвесь горад быў перамешчаны на новую тэрыторыю на ўсход ад Цытадэлі.

Крэпасць размяшчалася на 4 астравах, утвораных рукавамі рэк Мухавец і Заходні Буг і сістэмай каналаў.

У цэнтры крэпасці размешчана Цытадэль, або Цэнтральнае ўмацаванне, якое мастамі звязана з 3 штучнымі астраўнымі ўмацаваннямі. Гэта

* Кобрынскае ўмацаванне
* Цярэспальскае ўмацаванне
* Валынскае ўмацаванне

 **Агульная плошча** крэпасці - каля 4 квадратных кіламетраў.Са жніўня 1915 г. і да канца **Першай сусветнай вайны** Брэсцкая крэпасць была занята германскімі войскамі. У 1921 г. паводле ўмоў **Рыжскага мірнага дагавора** адышла да Польшчы, у складзе якой знаходзілася да 1939 г.У 1939 г. Брэсцкая крэпасць была перададзена **Савецкаму Саюзу**.**22 чэрвеня 1941 г.** гарнізон крэпасці прыняў першыя ўдары нямецка-фашысцкіх захопнікаў і больш як месяц трымаў абарону ў поўным акружэнні. У пасляваенны час за мужнасць і гераізм, праяўленыя абаронцамі крэпасці ў час яе абароны, цытадэль атрымала **ганаровае** **званне** **"Крэпасць-герой"**.

 Для народа Беларусі Брэсцкая крэпасць з’яўляецца выдатным **сімвалам супраціўлення** ў час **Вялікай Айчыннай вайны** Брэсцкая крэпасць - адно з тых мясцін, якое варта наведаць у Беларусі, і самая буйная славутая турыстычная мясціна ў горадзе **Брэсце**.Пасля вайны крэпасць не была поўнасцю адноўлена. На яе тэрыторыі для ўвекавечання подзвігу абаронцаў у 1969–71 гг. створаны **мемарыяльны комплекс**.Архітэктурна-скульптурны ансамбль мемарыяла ўключае ў сябе галоўны манумент "Мужнасць", штык-абеліск, скульптурную кампазіцыю "Смага", плошчу Цырыманіялаў, 3 рады мемарыяльных пліт з пахаваннямі загінуўшых, руіны і ўцалелыя збудаванні крэпасці, музей.Мемарыял пачынаецца з манументальнага галоўнага ўваходу ў выглядзе **вялізнай зоркі**.

 Пытанні класу:

* Ці можам мы лічыць Брэсцкую крэпасць святыняй беларускага народа?
* За што крэпасці было прысвоена званне крэпасць – герой?

 Скульптура «Смага»

 Размешчана скульптурная кампазіцыя "Смага" ў Цытадэлі, на левым беразе ракі Мухавец (па левы бок за мостам, калі ісці ў крэпасць ад "Зоркі").

Адна з драматычных старонак абароны Брэсцкай крэпасці – гэта востры недахоп вады. Вадаправод быў выведзены са строю ў першы дзень вайны, а лета ў той год стаяла незвычайна спякотнае. Клубы дыму, парахавога гару запаўнялі гарызонт. Счарнелыя твары байцоў, запечаныя ад смагі вусны,вада была неабходна для астуджэння кулямётаў, параненым, жанчынам і дзецям - усім удзельнікам абароны.Здавалася, падыходзь да ракі і бяры яе, але подступы да вады абстрэльваліся, ноччу берага ракі асвятлялі пражэктары.

Шмат байцоў і камандзіраў загінулі, спрабуючы здабыць каштоўныя кроплі вады. Пасля вайны на берагах рэк знаходзілі прабітыя каскі, пляшкі, кружкі і астанкі загінуўшых. Стваральнікі мемарыяла, ведаючы аб гэтай трагедыі, вырашылі расказаць пра яе, выкарыстоўваючы майстэрства скульптара. Постаць салдата, які паўзе да вады з каскай у руцэ, не пакідае нікога абыякавым, даўжыня скульптурнай кампазіцыі – 13 метраў. Сёння ў працягнутай наперад касцы - жывыя кветкі ад наведвальнікаў крэпасці.

Я думаю, што вашы выступленні кранулі да глыбіні душы кожнага, хто іх слухаў. Мы ганарымся нашай гісторыяй, ганарымся тым, што жывём у такой прыгожай краіне, дзе памятаюць легендарную гісторыю і свята аберагаюць памятаць аб тых, хто ствараў гэту гісторыю. Мы сёння гаворым з вамі аб святынях Брэста – часцінцы нашай Беларусі. Святыні – помнікі вялікага подзвігу народа, храмы. А храмы, як і людзі, што дораць свой велічны свет, а бывала ў барацьбе за светлае і добрае і гінулі, як людзі.

Музычны кліп у выкананні Святланы Капыловай “ Храм заброшенный”

 Свята-Мікалаеўскі гарнізонны сабор у Брэсце

 Гісторыя сабора пачынаецца з 1851 года. Праектаваннем і будаўніцтвам храма займаўся вядомы ў тыя часы архітэктар - Давід Грым. Пазней царкву наведаў і Расійскі імператар Аляксандр III, па загадзе якога сабор, дарэчы, і быў узведзены.

На жаль, светлая паласа ў жыцці Свята-Мікалаеўскага гарнізоннага сабора на гэтым скончылася. Першая сусветная вайна прынесла з сабой разбурэння сабору. Потым Заходняя Беларусь адышла да Польшчы і праваслаўны сабор зведаў значныя змены.

Храм стаў каталіцкім, вонкавае і ўнутранае яго ўбранне змянілася. Час ішоў, з надыходам Вялікай Айчыннай вайны сабор быў канчаткова разбураны. Усім вядомы тыя трагічныя падзеі абароны Брэсцкай крэпасці. Свята-Мікалаеўскі гарнізонны сабор не пашкадавалі ні кулі, ні бамбёжкі. На сценах засталіся сляды ад мноства перастрэлак.

Пасля вайны сабор стаяў у разбураным выглядзе. Падвал храма выкарыстоўвалі ў якасці склепа. Але ў 90-ыя гады Свята-Мікалаеўскі гарнізонны сабор быў адноўлены і стаў праваслаўным. Менавіта з гэтых гадоў пачалася новая гісторыя сабора.

Хачу звярнуць вашу ўвагу на адметнасць гісторыі яшчэ аднаго помніка, з гэтай мэтай запрашаю самастойна папрацаваць з тэкстам

 Работа з тэкстам – форт № 5

Форт № 5 - унікальны помнік рускай фартыфікацыі канца XIX - пачатку XX стагоддзяў. Размешчаны ў паўднёва-заходняй частцы г.Брэста па адрасе вул.Старадарожная, 99. Пабудаваны ў 1879-1880 гадах як адно з перадавых умацаванняў крэпасці. У ходзе мадэрнізацыі 1886 – 1889 гг., 1906 – 1913 гг. форт быў істотна ўзмоцнены, стаўшы адным з фортаў другой (унутранай) фартавой лініі Брэст-Літоўскай крэпасці. У 1995 г. уключаны ў спіс гісторыка-культурных каштоўнасцей Рэспублікі Беларусь. 31 мая 1999 г. стаў філіялам мемарыяльнага комплексу "Брэсцкая крэпасць-герой". У адпаведнасці з Праектам Саюзнай дзяржавы «Капітальны рамонт, рэстаўрацыя і музеефікацыя збудаванняў Брэсцкай крэпасці ў мемарыяльным комплексе «Брэсцкая крэпасць-герой» (2018 – 2020) з ліпеня па снежань 2020 г. у форце праведзена рэстаўрацыя і створана экспазіцыя «Форт », урачыстае адкрыццё якой адбылося 19 студзеня 2021 г. Экспазіцыя размяшчаецца ў казематаваных памяшканнях і тэрыторыі форта № 5. Адлюстроўвае шматвяковую гісторыю з'яўлення і эвалюцыі фартыфікацыі на землях Беларусі на прыкладзе будаўніцтва і мадэрнізацыі Брэст-Літоўскай крэпасці і форта № 5, іх роля ў Першай сусветнай і Вялікай Айчыннай вайне, пасляваенную гісторыю, і перспектывы развіцця. Асноўная экспазіцыя размешчана ў шасці казематах левай часткі гаржовай казармы, у якой прадстаўлены музейныя прадметы з фондаў ДУ “Мемарыяльны комплекс “Брэсцкая крэпасць-герой” і КК “Брэсцкі абласны краязнаўчы музей.

Зала 1. «Гісторыя фартыфікацыі» – гісторыя развіцця фартыфікацыі ў Еўропе ў Сярэднія стагоддзі і Новы час, асаблівасці фартыфікацыі на беларускіх землях і мясцовым традыцыям дойлідства.

Зала 2. «Брэсцкая крэпасць - сведка часоў» адлюстроўвае пераемнасць фартыфікацыйных традыцый сярэднявечнага горада Брэст-Літоўска і збудаванай на яго месцы крэпасці, а таксама гісторыю будаўніцтва Брэст-Літоўскай крэпасці і яе важнае месца ў сістэме крэпасцяў Расійскай імперыі на заходніх межах.

Зала 3. «Абарончая лінія Брэсцкай крэпасці» прысвечана пераўтварэнню Брэст-Літоўскай крэпасці з бастыённай у фартавую, гістарычным падзеям у фартах у гады Першай сусветнай вайны, персаналіям, звязаным з імі. Адмысловая ўвага нададзена гісторыі форта № 5.

Зала 4. «Каземат ніжніх чыноў» - гістарычная рэканструкцыя жылога каземата ніжніх чыноў распавядае аб побыце і ўмовах службы салдат Рускай імператарскай арміі ў фартах.

Зала 5. «Канцылярыя і цэйхгаўз» – гістарычная рэканструкцыя ўзнаўляе інтэр'ер па стане на пачатак ХХ ст.

Зала 6. «Умывальня» – узноўлены інтэр'ер умывальні на пачатак ХХ ст.

Экспазіцыйныя блокі: «Капанір гаржы», «Цэнтральная патэрна», «Пахавальны склеп» у трох іншых будынках форта № 5 (гаржавым капаніры, цэнтральнай патэрне, парахавым скляпку ў цэнтральнай патэрне), а таксама на тэрыторыі: «Каравульны пост», «Проціштурмавая» рашотка Ашчэўскага-Кругліка», «Эспланадны і межавы слупкі», «Узоры ўзбраення» – узнаўляюць гістарычную атмасферу дзеючага ваеннага аб'екта ў фартыфікацыйным збудаванні Брэст-Літоўскай крэпасці ў пачатку ХХ стагоддзя. Моц бетонных умацаванняў, падземныя галерэі і казематы форта № 5 пакінуць незабыўныя ўражанні ў наведвальнікаў!

 Пытанне да тэксту: форт мае такую векавую гісторыю, а з якой мэтай ён быў пабудаваны?

Помнікі архітэктуры захапляюць нас сваёй прыгажосцю, выражаюць веліч нашага народа, яго імкненне ўвасобіць у будаўнічым матэрыяле – у мармуру, камені свае памкненні падкрэсліць слаўную гісторыю беларусаў, даказаць яшчэ раз, што наш народ вельмі таленавіты і здольны. Давайце яшчэ раз упэўнімся ў тым, што наша беларускае дойлідства ў сваіх творах мастацтва выражае высокую духоўнасць беларускага народа, яго павагу да сваіх продкаў, уменне шанаваць сваю гісторыю.

Уявім сабе, што мы зноў у горадзе Брэсце, наведваем Свята-Сімяонаўскі сабор, Свята-Мікалаеўскую царкву, Свята-Афанасьеўскі мужчынскі манастыр, Свята- Уваскрасенскі сабор

 Свята-Сімяонаўскі сабор у Брэсце

 Свята-Сімяонаўскі кафедральны сабор размешчаны непадалёк ад галоўнай турыстычнай вуліцы Брэста - Савецкай. Яго немагчыма не заўважыць з-за незвычайнай зялёнай афарбоўкі. Справа ў тым, што храм прысвечаны святому Сімяону Стоўпніку, а па праваслаўнай традыцыі прападобнага ўшаноўваюць менавіта гэтым колерам. І хоць у горадзе над Бугам ёсць буйнейшыя і велічныя храмы, невялікая маляўнічая царква на вул. Карла Маркса лічыцца галоўнай.

Царква пабудавана ў 1864 г. у руска-візантыйскім стылі.

Па перыметры царква апаясвае карніз , а над уваходам выкладзена мазаіка з Сімяонам Стоўпнікам.

Галоўная асаблівасць унутранага ўбрання - багацце роспісаў. На зборах і калонах пераважаюць выявы святых, а аркі ўпрыгожваюць пераважна арнаментальныя малюнкі. Злева ад пазалочанага драўлянага іканастаса — выява Мікалая Цудатворца і шкатулка з часціцамі мошчаў 18 святых (у тым ліку Ефрасінні Полацкай і Сергія Раданежскага), справа — абраз Сімяона Стольніка і рака з мошчамі Апанаса Брэсцкага.

 Свята-Мікалаеўская царква ў Брэсце

 Брэсцкая Свята-Мікалаеўская брацкая царква - галоўны храм у гістарычным цэнтры горада над Бугам. Сваімі стройнымі высокімі вежамі з высакароднымі насычана-сінімі купаламі яна чымсьці нагадвае карабель. Падобнае падабенства не выпадковае. Храм 1906 г. у імя Мікалая Цудатворца прысвечаны памяці ахвяр руска-японскай вайны, аб чым сведчыць размешчаны каля ўвахода ў царкву знак. Грошы на яго будаўніцтва ахвяравалі звычайныя людзі, а астатнія грошы даў цар Мікалай II.

Царква пабудавана ў руска-візантыйскім стылі. Бясстрашна сустракае вятры высокая васьмігранная званіца, за ёй - 5 купалоў-цыбулін, увянчаных залатымі крыжамі.

Храм быццам «плыве» па зялёным «моры» бульвараў. Сінь купалоў сімвалізуе неба, бэжавыя сцены - прыродную прыгажосць, белыя карнізы, - чысціню душы, залатыя дэталі - слова Божае.

У прытворы царквы ўстаноўлены мармуровыя дошкі з імёнамі больш за 30 маракоў-ураджэнцаў Брэстчыны, якія загінулі ў гады руска-японскай вайны. У самім храме здзіўляе багацце роспісаў сцен і калон. Пасярэдзіне трох'ярусны драўляны іканастас аддзелены алтаром. У ім захоўваецца вобраз Мікалая Цудатворца. Таксама ў лік каштоўных рэліквій уваходзяць часціца дрэва Крыжа Гасподняга і распяцце з фрагментам каменя Галгофы з Іерусаліма.

 Свята-Афанасьеўскі мужчынскі манастыр

 На мяжы XIX - XX стст. на месцы пакутніцкага скону святога Апанаса Брэсцкага была пабудавана капліца, дзе ў дні святкавання яго памяці здзяйсняліся богаслужэнні. Падчас хрушчоўскіх ганенняў храм быў зачынены, але вернікі працягвалі прыносіць да паўразбуранай капліцы жывыя кветкі. У 80-я гг. рашэннем Брэсцкага аблвыканкама капліца была перададзена ў падпарадкаванне Рускай Праваслаўнай Царкве.

Намаганнямі вернікаў храм быў адноўлены і ў 1988 г. у ім было здзейснена першае богаслужэнне. У 1993 г. храм наведаў кіраўнік Польскай Праваслаўнай царквы Мітрапаліт Варшаўскі і ўсяе Польшчы Васіль. У ліпені 1995 г. капліцу наведаў. Найсвяцейшы Патрыярх Маскоўскі і ўсяе Русі Аляксій II, які благаславіў адкрыццё мужчынскага манастыра.

 Свята- Уваскрасенскі сабор г. Брэста.

 Свята-Уваскрасенскі храм - адна з самых вялікіх цэркваў Брэста. Цэнтральны купал сабора сімвалізуе самога Збавіцеля, а чатыры навакольныя вежы – чатырох апосталаў. Збудаванне вышынёй у 41 метр уключае дзве царквы: верхняя асвечана ў гонар Святога Уваскрэсення, ніжняя - у гонар Казанскай іконы Багародзіцы. Верхні храм плошчай унутранай прасторы ў 700 квадратных метраў здольны адначасова прыняць да дзвюх тысяч вернікаў. Званіца вышынёй 47.5 метраў апавяшчае наваколлі звонам з дапамогай 400-кілаграмовага звана.

Свята-Уваскрасенскі храм - адзін з храмаў-помнікаў салдатам, якія загінулі ў Другой сусветнай вайне, які сваёй веліччу нагадвае аб подзвігу савецкага народа. Храм быў закладзены ў гонар паўвекавой гадавіны Вялікай Перамогі ў 1992 годзе. Верхні сабор быў асвечаны ў гонар Уваскрэшання Хрыстова самім Маскоўскім патрыярхам Аляксіем II. Адбылося гэта ў 2001 годзе. Праз два гады ўказам Мінкульта сабор быў афіцыйна прызнаны духоўнай і культурнай спадчынай беларускага народа. Прыцаркоўная тэрыторыя засаджана маладымі дубамі, якія праз дзясятак гадоў стануць прыгожай дубовай алеяй.

 Музыка, захаваная ў мурах, якія імкнуцца ўвысь. Так можна назваць гонар Беларусі – архітэктурныя помнікі Брэста. Мы сёння шмат працавалі. Шмат аб чым даведваліся. Я вам прапаную фішбоўн па нашай тэме, праверце свае веды, што набылі на занятку?

 Фішбоўн па тэме:

 - калі была пабудавана Брэсцкая крэпасць?

-як называецца сабор, які размяшчаецца на тэрыторыі крэпасці?

- хто архітэктар Свята – Мікалаеўскага сабора?

- што такое форт №5?

- як называецца скульптурная кампазіцыя, размешчаная ў Цытадэлі?

- якая царква. Ў Брэсце, прысвечана памяці ахвяр руска - японскай вайны?

- як называецца мужчынскі манастыр у Брэсце?

- з скалькі залаў складаецца форт № 5?

-у якім годзе Брэсцкай крэпасці было прысвоена званне крэпасць – герой?

- назва скульптуры?

 Вывад аб тым, што вучні, відаць, уважліва працавалі на занятку, таму што з заданнем справіліся паспяхова.

 У канцы ўрока мы павінны адказаць сабе на пытанне, абапіраючыся на матэрыял гэтага занятку, якімі ж рысамі павінен валодаць чалавек – сапраўдны патрыёт сваёй радзімы і створым адмысловую панараму якасцей патрыёта сваёй Радзімы.

*Чалавек-патрыёт праяўляе цікавасць да гісторыі свайго народа, займаецца духоўным самаразвіццём, развівае ўменне бачыць прыгожае ў архітэктурных помніках, праяўляе павагу да памяці народнага подзвігу, ганарыцца за свой народ, развівае свой талент дзеля росквіту роднай зямлі. (настаўнік зачытвае панараму*)

Дабрата, веды, розум, інтэлектуальнае развіццё, дабрабыт, імкненне да прыгажосці, самаўдасканаленне, фізічнае развіццё,

 Заключнае слова настаўніка.

 Мне прыемна было працаваць з вамі. Яшчэ раз звяртаюся да словаў старажытнагрэчаскага філосафа Сенэкі «Любяць Радзіму не за тое, што яна вялікая, а за тое, што свая»

 Якія б падзеі ні адбываліся ў краіне, заўсёды трэба памятаць пра тое, што кожны з нас штодня, штогадзіны творыць гісторыю. Выхаванне ў сабе паважлівага стаўлення да ўласнай краіны, да яе рэсурсаў, дасягненняў, духоўнай культуры, гістарычных помнікаў робіць самога чалавека шчаслівым. Менавіта так людзі вучацца адчуваць сябе значнымі і патрэбнымі ў тым месцы, дзе яны нарадзіліся і выраслі. Усяго вам добрага, да новай сустрэчы.